ru en kk ky ru ru ky ky ru ru ru bg ru ru ru en hbs_cyr ru ky hu ky ru tt ba ky ky ky kk tt ky ky ky ky ky ky ky ky ky ky ky ky ru ky ky ky ky ky mk ky ru ky ky ky ky ky als ky ru ky hbs_cyr ky ky ky ky ky ky ky mn ky ky ky ru ky ky ky ru ky ky ky ky ky ky ky ky ky ru
"Айат пресс", 12.02.09 - 13-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Эсил кайран СССР убагында кышы суук, жайы салкын тоо койнунда ырдап, атагы Алайга, даңкы далайга дуулдаган Атбашы райондук маданиятына зор салым кошкон "Арашан" ансамблинин түзүлгөнүнө отуз жылдан ашты. Ушул убактагы жетишкендиктери, чыгармачылык жолу тууралуу топтун жетекчиси Дүйшөн Кыдыков менен маектештик. Дүйшөн мырза ансамблге 17 жашында келип анан аскер кызматына чакырылып кеткен. Талант даарыган адам айланып келип чыгармачылыкка ообосо болбойт экен, армиядан соң кайрадан "Арашандын" босогосун аттады. Анан "Арашандан" агарып-көгөрүп, үйбүлө күтүп, эки кыз, эки уулга ата болду.
- Ансамблди эң алгач ким негиздеп, канча адамдын курамында түзүлгөн?
- 1975-жылы Ат-Башы раймаданият бөлүмү астында Казыбек Исмаилов агай музыканттарды чогултуп ансамблди түзгөн. Клавищник өзүнчө, барабан өзүнчө болуп, тогуз адам эмгектенчүбүз. Соло, бас, ритм гитара болуп ар биринде экиден ойноп, 6 эркек, 3 солист кыз иштеген. Ансамблдегилердин көбү музыкалык билимдүү болушкан. Казыбек агай Исскуство институтун бүтүргөн, музыкалык окуу жайлардын биринде сабак берип, жетекчилик кылганга колу бошобой, Абдыкадыр Сабыракунов агайыбыз көркөм жетекчи, мен музыкалык жетекчи болчумун. Гастролдоп Кыргызстандын бүт өрөөндөрүн кыдырып чыкканбыз. 1986-жылы Нарын облустук комсомолдор фестивалы өткөрүлүп, биринчи орунду ээлеп Югославияга, Москвага барып келгенбиз.
- Кандай сыйлыктарга ээ болгонсуздар?
- Эң биринчи сыйлыгыбыз 1985-жылы жеңиштин 40 жылдыгына арналган Бүткүл союздук жаштар сыйлыгынын лауреаты болдук. Кийин 1991-жылы союз тарар алдында 3-сыйлыкты алдык. 1991-жылы элдик эстрадалык ансамбль деген наам алдык. Өзүм 2006-жылы "Маданияттын мыкты кызматкери" деген сыйлык алдым.
- "Арашан" ансамблин анда-санда көгүлтүр экрандан көрүп калчу элек. Акыркы убакта такыр жоголуп кеткениңерге эмне себеп болду?
- "Арашан" улуу мууундагылардын эсинде бар болсо керек. Аздыр-көптүр жүзгө жакын таланттуу уул-кыздар эмгектенди. Көгүлтүр экранга чыкпай калганыбыз, союз убагында акчадан тартыштыкты билчү эмеспиз. Акчанын бардык маселесин өкмөт каржылачу, азыр ал өкмөт жоголбодубу. Азыркыдай демөөрчү издеп, өз киндигин өзү кесип, акчанын артынан түшөт дегенди билчү эмеспиз.
- "Арашандын" бүгүнкү күндө абалы кандай?
- Аз да болсо коллектив сакталып, алты киши иштейбиз, азыркыга чейин өкмөт жардам берип келет. Өкмөттүн ушунусуна рахмат, "Арашандан" алтоо бар" деп көңүл бөлүп койгондоруна. Эртеден кечке иштейбиз, үн жаздырабыз. Кошой коргондун эларалык фестивалына даярданып жатабыз. Райондук мекемелерде чакан кечелерде, майрамдарда ырдайбыз, мукам үндүү эки кызды жумушка алдык. Эмгек маянабызды болсо мамлекет төлөп берет. Өзүбүздүн үн жаздырчу студиябызды ачсак деген тилегибиз бар. Бүгүн таш ыргытсаң ырчы-чоорчунун башына тиет, суурулуп чыгуу өтө кыйын. Бирок, биздин талантыбыз, ал-күчүбүз бар, эл алдына ырдап чыкканга кудуретибиз жетет. Аранжировканы өзүбүз жасайбыз. Үн жаздыруу, клип тарттырууга келгенде акча маселесине такалабыз. Акча каражатыбызды тыңдап алып, ырларыбызды даярдап алып чоң сахнага чыгалы деген тилегибиз бар.
- Анда силер материалдык жардамга муктаж экенсиңер да. Жакшы демөөрчү издеп көрдүңөрбү?
- Кудайга шүгүр, репертуарыбызда жаңы ырларыбыз бар. Бизге жардам кылган киши болсо эле кайрадан жаңыланып, бүгүнкү күнгө ылайык ырларды жаздырып чыгабыз. Азыркы жаш ырчылардай ырларды которбой, өзүбүздүн акындардын, обончулардын ырларын гана ырдайбыз.
- Ошол кездеги эң популярдуу ырларыңар...
- 1983-жылы жарык көргөн чыгармаларыбыз мыкты популярдуулукка жетишти. Алматыдан жаздырып келген "Беш ыргай", "Көгүчкөн", "Атама" деген ырларыбыз эл оозуна алынып, ырдалып жүрдү. 1987-жылы жазылып, Ашым Абдиев жана Жумакүл Нуева деген жубайлар ырдаган "Алтын балалык" аттуу ырыбыз популярдуу болгон. "Арашан" десе "Алтын балалыкты" эстешет. Радиодон, телевизордон азыркы жаш ырчылар "Алтын балалыкты" ырдап калышат. Уккунда аябай сүйүнүп калам.
Мен өзүмдү таш күзгүдөн карасам
Эстрада ырчысы Жаным Айзат:
"Акбоз ат минген ханзаадам, кайдасың?"
Учурда Кыргыз Мамлекеттик Курулуш жана архитектура Университетинин Кыргыз-герман факультетинде информатика жана маалымат технологиялар факультетинде биринчи курстун студентимин. Үй бүлөдө улуусу болгондуктан жашоодо жоопкерчиликтүү, өзүмдөн кичүү эки иниме үлгү болуу менен атамдын ишенимдүү кызы, апамдын чоң жардамчысы болууга аракеттенем. Ушул мүнөздөмөнү толугу менен аткарып, достор арасында шайыр, окууда активдүү студентмин.
Калп айтуу жаман мүнөз, калп айтпоого аракеттенем. Кимдир бирөөнүн жан дүйнөсүнө кыйынчылык туудурган мезгил болуп калганда чындыкты бир аз жашырып койгон учурлар болот. Өзүм да жаш болгондуктан менде калп айтуу жөндөмү өнүгө элек.
Ушак адам жашоосунда негативдүү учурларды жаратат. Мен тарбия алган айлана чөйрөмө жарашабы, айтор жеке жашоомдо дээрлик ушак деген нерсе жашабайт. Ушактан ар бир адам алыс болсо, жашоосуна жеңил. Ушак, разборкадан көрө барып аныгын тактап, билип алган дурус.
Ата-энем маңдайымда, каалаган тилегимдин баары аткарылган, каалаган университетте окуйм, мени сыйлаган эки иним бар. Ошондуктан көз жаш, кайгы дегенди азырынча биле элекмин жана билбей эле койсом деп тилек кылам.
Жаштыгымдан сүйүү деген сезим азырынча келе элек. Бирок, качандыр мезгилде ак боз ат минген ханзаадам издеп келээрин, чоң тамга менен жазылган сүйүү, махабат, адам жашоосунда кандайдыр бир из калтыра турган ыйык сезимге кабылаарыма толук ишенем. Бирок, жаш болсом да ошол күндүн эртерээк келишин күтүп келем.
Шайыр болгондугуман же жаман сөздү тез унуткандыгымданбы жашоодо кек сактабайм, өч алуудан алысмын. Дегеле жашоодо мен өч алган же менден өч алган мезгил кездеше элек. Кудайым буйруса ата-энем берген тарбия, мүнөзүм ушул бойдон сактала берсе, өч деген сөздүн негативдүү жагын сезбейт болушум керек деп ойлойм.
Модага кызыгуу менен мамиле жасап, бирок модадан артта калбайын деп артынан кубалап кетпестен, кыргыздын колоритине, салт-санаасына , ата-энемдин насаатына жараша өзүмө ылайык мода издейм.
Эмнегедир мен достукта кыздар менен эмес, балдар менен көбүрөөк сырдашам. Кичинемде өтө эле жоош кыз болупмун, кийинчерээк талантым ачыла баштап, өтө эле шайыр, айтканынан кайтпаган, беттегенин бербеген өжөр болуп чыга келипмин. Ошого жарашабы сылык сыпаа, кылыктанган кыздар менен эмес, айтор достукта тарс-турс жүргөн, ойлогонун бетке айткан балдар менен достошуп келем. Дос деген ар дайым өйдөдө өбөк, ылдыйда жөлөк болушу керек.
Жайкысын кыргыз жеринин улуулугун даңазалаган Ысыккөлдө эс алуудан артык нерсе жок. Достор менен дем алыш күндөрү жакшы клубда, шайыр шатман убакыт өткөрүү эс алуу болуп саналат. Сабактан кийин өзүмдүн бөлмөмдө ыр угуп, жамбаштап жаткан мен үчүн баа жеткис.
Көпчүлүккө шаардык кыздар эч нерсе жасай албагандай туюлат эмеспи. Мен шаарда төрөлүп, чоңойсом да колго нан бышырып, тамак жасаганды билем. Башкача айтканда бардык жумуш колумдан келет. Эгер айылга жашап калсам талапка жараша уй саап, мал бакканды да өздөштүрүп кете алаарыма ишенем.
Өтө ишенчээктигимден ар дайым жабыр тартып калган мезгил көп эле болот. Бирок алсыз болсом да жашоомо кара так салган мезгил кездешпесе деп тилейм. Балким ата-энемдин эрке кызы болгондугумдан жашоодо алсыз болсом керек.
Ата-энем, бир туугандарым маңдайымда, каалаган нерсем орундалып, каалаганыма жетип тургандыгым үчүн учурда өзүмдү баймын деп айтсам болот. Көпчүлүк "байлыкка кызыкпайм, материалдык байлык эч кандай мааниге ээ эмес" деп айтып келишет. Жок, андай эмес, биздин заманбап жашоонун талабына жараша сөзсүз түрдө байлык керек. Жан дүйнө байлыгы менен материалдык байлык бирин-бири толуктап турса адам өзүн бактылуу сезет.
Ырчы жигитибиз Съездбек Искеналиев эми орус тилинде ырдап, боздой турган болду. Дегенибиз, сүйүү, арман коштолгон "Не забывай" аттуу орусча ыры жарыкка чыкты. Бул ырдын клиби тартылып, февралдын аягында күйөрмандарына тартууланат. "Не забывай" ырчынын репертуарындагы экинчи орус тилиндеги ыры.
Жер жарылса акын жүрөгү ооруйт
Жаш акын Жазгүл Жамангулованын "Доор ыйлайт" аттуу китеби жарык көрдү. Журналист кесиптешибиз патриотизмге сугарылган терең ойлуу ырлары менен окурмандарын кайдыгер калтырбайт деген ойдобуз. Акын кыздардын жүрөгү өтө сезимтал келет эмеспи, жашоого, адамдарга болгон нааразычылыгын ырларында төгүп алган. Эмесе, Жазгүлгө чыгармачылык ийгилик каалайбыз!
Эгер сиз, ырчы, актер же саясатчы адамдар арасынан сыйлап, кумир тутуп жүрсөңүз "Айат пресс" гезитиндеги "Кумир менен чайлашуу" рубрикасына кайрылыңыз. Сиздер "көрсөм, жолугуп кызыккан суроомо жооп алсам" деп дегдеген тилегиңизге жетесиз. Биздин редакцияда жолугуп, чай үстүндө кенен баарлашасыз. Кенен маалымат алуу үчүн телефондор 463020, 0773 103556
Бул ирет ырчы Омардын күйөрмандарына суроолор төмөндөгүдөй.
1. Баалаган ырчысы ким?
2. Жактырган тамагы кайсы?
3. Кесиптештер арасында жакын досу?
4. Сүйлөшкөн кызы барбы?
Бул суроолорго ким биринчилерден болуп туура жооп берсе, кумири Омар менен жолугушууга мүмкүнчүлүк алат. Анда эмесе чамдаңыздар.